EkBass/fiwiki-20250220-pages-articles huggingface dataset:
Canon EOS 550D

Canon EOS 550D on japanilaisyhtiö Canonin valmistama digitaalinen järjestelmäkamera. Pohjois-Amerikassa kamera tunnetaan nimellä EOS Rebel T2i ja Japanissa nimellä EOS Kiss X4. Kamera julkaistiin helmikuussa 2010 Canon EOS 500D:n seuraajaksi. Tekniikan Maailma. Canon EOS 550D: 18 megapikseliä, 1080p video ja ISO 6400 noin tuhannella eurolla Kamera on yhteensopiva EF- ja EF-S-objektiivien sekä Speedlite EX-sarjan salamalaitteiden kanssa.Canon.fi. Canon EOS 550D Kameralla on mahdollista ottaa myös Full HD -videokuvaa 1 920 × 1 080 pikselin resoluutiolla. Kuvataajuus voi tällöin olla joko 30, 25 tai 24 kuvaa sekuntia kohden. 720p:n tarkkuudella kuvataajuus voi kuitenkin olla jopa 60 tai 50 kuvaa sekuntia kohden. Kamerassa on myös stereofoninen 3,5 mm:n liitin ulkoiselle mikrofonille. Canon EOS 550D tukee SD-, SDHC- ja SDXC- muistikortteja. == Ominaisuudet == * 18 megapikselin APS-C CMOS -kenno * DIGIC 4 -prosessori * ISO 100–6 400, laajennettavissa 12 800 * 3,7 kuvaa sekunnissa * Full HD -videokuvaus (1080p, 30 kuvaa/s) * 7,7 cm:n (3,0 tuuman) Clear View -nestekidenäyttö (kuvasuhde 3:2, 1 040 000 pikseliä) * iFCL-mittaus * Pikavalintanäyttö * Ulkoisen mikrofonin liitäntä * Videokuvan rajaus == Lähteet == == Aiheesta muualla == Luokka: Digitaaliset kamerat Eos 550d
Gustav Köysti

Karl-Gustav Köysti (ent. Lönnström, 8. lokakuuta 1921 – 27. lokakuuta 1957) oli suomalainen oopperalaulaja, basso. Hän oli pääosan urastaan Saksan Valtionoopperassa. Köystin esityksiä löytyy muun muassa Yleisradion kantanauhalta.http://www.fono.fi ==Lähteet== Luokka:Suomalaiset bassot Luokka:Vuonna 1921 syntyneet Luokka:Vuonna 1957 kuolleet
Dead End 5

Dead End 5 oli suomalainen rock-yhtye, joka oli kotoisin Turusta. Sen laulusolisti Annika Salminen jatkoi yhtyeen jälkeen soolouralla. == Kokoonpano == * Annika Salminen (laulu)http://www.finnmusic.net/main.php?6457555c0155625c1f47474e21 * Jari Salminen * Rauno Melos * Olli Kivinen == Diskografia == === Albumit === * Dead Ends (1976) (Tuottajat: Gugi Kokljuschkin ja Kari Heimonen) :*1-puoli: :# Me 262 (Me 262)(E.Bloom-E.Roeser-S.Pearlman/K.Heimonen) :# Carolin (Francene)(Perron-Codray/K.Heimonen) :# WC-paperi 75 (Let Me Go Rock'n Roll)(Stanley-Simmons/K.Heimonen) :# Yön harsot (A.Salminen/K.Heimonen) :# Salama (R.Melos/K.Heimonen) :# Suurkaupungin suudelma (J.Salminen/K.Heimonen) :*2-puoli: :# Mies, joka pelasti rock'n rollin (R.Melos/K.Heimonen) :# Casanova (J.Salminen/K.Heimonen) :# Liekinheitin (R.Melos/K.Heimonen) :# Peilikuvat (A.Salminen/K.Heimonen) :# Mercedes Benz (J.Joplin-M.McClure/M.Konttinen) :# Tohtori (Doctor) (West-Bruce-Laing- Palmer/K.Heimonen) * Läpilyönti (1977) :*1-puoli: :# James Dean pop :# Boogie 2.52 :# Sua rakastan :# Nougat-narttu :# Automaatti-Anne :# Tiina Tiina :*2-puoli :# Judy Et Jackie punk :# Lady Chevrolet :# Romeo&Julia; :# Teräsneitsyt :# Enkelini :# Rock'n roll -tähti === Singlet ja EP:t === * ”Kiertotähti” (1976) * ”ME 262” (1976) * ”James Dean pop” (1977) == Lähteet == == Aiheesta muualla == * Luokka:Suomalaiset rockyhtyeet
National Ignition Facility

National Ignition Facility (NIF) on Lawrence Livermore National Laboratory -tutkimuslaitoksen koelaitos Livermoressa, Kaliforniassa. Hankkeessa tutkitaan ydinfuusion käynnistämistä suuritehoisen laserin avulla. Tavoitteena on hallinnassa pysyvä, energian nettotuottoon yltävä ydinfuusio. Yhdessä kokeista käytetään 192 laseria, jotka tuottavat yhteensä 500 triljoonaa wattia lasertehoa. Laserit suunnataan pellettiin, jossa on 150 mikrogrammaa kahta vedyn raskasta isotooppia, tritiumia ja deuteriumia. Koe kestää vain 10 miljardisosasekuntia. Projekti oli maksanut 3,5 miljardia dollaria maaliskuuhun 2009 mennessä. Vuonna 2021 kerrottiin, että NIF on onnistunut laserfuusiossa ja se on tuottanut energiaa lyhyen ajan. Kokeen toistaminen on kuitenkin tuottanut vaikeuksia. Joulukuussa 2022 kerrottiin, että laitos on onnistunut tuottamaan enemmän energiaa fuusiolla kuin reaktion ylläpitämiseen käytettiin. Koe tuotti 3,15 megajoulea energiaa kun reaktiota varten käytettiin 2,05 megajoulea energiaa. ==Lähteet== ==Aiheesta muualla== *The Boston Globe – The Big Picture – The National Ignition Facility Luokka:Ydintutkimuslaitokset Luokka:Yhdysvaltain tutkimuslaitokset Luokka:Yhdysvaltain energiaministeriö Luokka:Yhdysvaltain ydinteknologia
NIF

NIF tarkoittaa ainakin seuraavia: * National Ignition Facility, ydinkoelaitos Kaliforniassa * Norjan urheiluliitto, Norges idrettsforbund, NIF
Toini Nousiainen

Toini Maria Nousiainen (12. tammikuuta 1926 Ruokolahti - 21\. syyskuuta 2010 Helsinki) oli Terveydenhoitoalan ammattijärjestö Tehyn ensimmäinen puheenjohtaja ja myöhemmin kunniapuheenjohtaja. Hän valmistui sairaanhoitajaksi 1949 ja toimi Suomen sairaanhoitajaliiton pääsihteerinä 1952-1963 ja puheenjohtajana 1963-1982\. Tämän jälkeen hän oli Tehyn puheenjohtajana 1982–1985.Muistokirjoitus Helsingin Sanomissa 8.10.2010. Artikkelin verkkoversio. Viitattu 8.3.2018. Hän oli Suomen merkittävimpiä sosiaali- ja terveydenhuollon henkilöstön edunvalvonnan ja ammatillisen toiminnan kehittäjiä. Hän oli myös mukana uudistamassa Suomen työmarkkinapolitiikkaa ja kunnallista sopimusjärjestelmää. Hän esitti 1970-luvulla ensimmäisenä Toimihenkilö- ja virkamiesjärjestöjen keskusliiton (TVK) palkkatavoitteisiin naispalkkaerän, jonka tarkoituksena oli korottaa julkisen sektorin naisvaltaisten alojen palkkoja ja kuroa umpeen naisten ja miesten välisiä palkkaeroja. Nousiaisella oli myös oman alansa merkittäviä kansainvälisiä luottamustehtäviä. Hänellä oli keskeinen rooli kuuden terveydenhuoltoalan ammattijärjestön yhteistyön tiivistämisessä. Kymmenen vuotta kestänyt prosessi johti Tehyn perustamiseen vuonna 1982. Hänet muistetaan tuolta ajalta sitkeänä ja määrätietoisena alansa edunvalvonnan puolesta taistelijana. Hän seurasi eläkkeellä ollessaankin yhteiskunnallisia asioita ja hoitohenkilöstön aseman kehittymistä. Hänelle myönnettiin Suomen Leijonan ensimmäisen luokan ritarimerkki 1977 ja Suomen Valkoisen Ruusun ensimmäisen luokan ritarimerkki 1985. ==Lähteet== Luokka:Suomalaiset sairaanhoitajat Luokka:Suomalaiset ammattiyhdistysjohtajat Luokka:Vuonna 1926 syntyneet Luokka:Vuonna 2010 kuolleet
Øyvind Leonhardsen

Øyvind Leonhardsen (s. 17. elokuuta 1970 Kristiansund) on norjalainen entinen jalkapalloilija, pelipaikaltaan keskikenttäpelaaja. Leonhardsen pelasi lähes vuosikymmenen ajan Englannissa pääsarjatasolla ja lukeutui läpi 1990 Norjan maajoukkueen runkopelaajiin. Leonhardsen on kristiansandilaisen Clausenengenin kasvatti. 19-vuotiaana vuonna 1989 hän siirtyi maansa pääsarjaan Molden riveihin, missä hän pelasi kaksi vuotta ennen siirtymistään suurseura Rosenborgiin. Rosenborgissa Leonhardsen voitti kolmesti maansa ligamestaruuden. ==Ura== 1994 Leonhardsen siirtyi 650 000 punnalla Englannin valioliigan Wimbledoniin, missä hän esitti lupaavia otteita. 1997 hän siirtyi 3,5 miljoonalla punnalla lapsuutensa suosikkiseuraan Liverpooliin loukkaantumisista kärsineen Jamie Redknappin sekä Steve McManamanin korvaajaksi. Hän kärsi kuitenkin jalkavammasta ja tervehdyttyään joutui pelaamaan itselleen vieraalla pelipaikalla keskikentän vasemmassa laidassa. Vuonna 1999 Gerard Houllier tuli Roy Evansin tilalle Liverpoolin manageriksi eikä loukkaantumisista edelleen kärsinyt Leonhardsen saanut enää peliaikaa. Hän siirtyi seuraavaksi kaudeksi Tottenhamiin kolmen miljoonan punnan hintaan, mutta jälleen loukkaantumiset vaivasivat kauden alussa. Kauden lopulla hän loukkaantui uudelleen ja joutui jättämään väliin myös kesän 2000 EM- lopputurnauksen. Kaudeksi 2001/2002 George Graham vaihtui Glenn Hoddleen ja Leonhardsenin rooli jäi vähäiseksi – hän pelasi kauden aikana vain seitsemän liigaottelua. Leonhardsen pelasi Englannissa vielä kauden 2002–2003 Aston Villassa ennen paluutaan Norjaan oslolaisen Lynin kapteeniksi. Leonhardsen siirtyi vielä kaudeksi 2006 drammenilaiseen Strømsgodsetiin toiseksi korkeimmalle sarjatasolle ja auttoi seuran nousemaan pääsarjaan kauden päätteeksi. Hän lopetti uransa seuraavaan kauteen 37 vuoden iässä. === Maajoukkueura === Leonhardsen kuului jo nuoresta pojasta saakka Norjan ikäkausimaajoukkueisiin. Vuonna 1989 hän edusti maataan nuorten MM- kilpailuissa Saudi-Arabiassa. Seuraavana vuonna hän pelasi ensimmäisen ottelunsa A-maajoukkueessa ottelussa Kamerunia vastaan. A-maajoukkuetasolla hän edusti Norjaa 1994 ja 1998 MM-lopputurnauksissa. Vuoden 2000 EM- kilpailuista hän joutui jäämään pois polvivamman takia. Kaikkiaan hän pelasi Norjan paidassa vuosina 1990–2003 86 ottelua ja teki 19 maaliahttp://www.fotballen.eu/artikler/landslaget/statistikk.html. == Saavutuksia == * Norjan liigamestaruus 1992, 1993, 1994 * Norjan cup-mestaruus 1992 * Norjan liigan paras keskikenttäpelaaja 1991, 1993 == Lähteet == * Soccerbase: Oyvind Leonhardsen * Sporting Heroes === Viitteet === Luokka:Norjalaiset jalkapalloilijat Luokka:Vuonna 1970 syntyneet Luokka:Elävät henkilöt
Platform Racing 3

Platform Racing 3 (PR3) on Jiggminin (Jacob Grahn) tekemä peli. Pelissä on parempi grafiikka kuin vanhemmassa Platform Racing 2 -pelissä, lisää tavaroita, pukuja ja lisäksi Block Editor!, jolla voi tehdä oman "alustan" minkä päällä voi seisoa. == Uutta == === Uudet pelimuodot === Uusia pelimuotoja ovat: * Deathmatch (sota) * Race (normaali kisa) (vanha) * Coin fiend (kolikkojahti) * Hat attack (hatun keräys kilpailu) === Uudet tavarat === PR3:n uusia tavaroita ovat: * Sinko (voit lennättää vihollisen kauas pois tai rikkoa seinän) * Block (voit laittaa alustan mihin haluat!) * Kilpi (Torjuu pommit ja iskut) * Siivet (Voit lentää) * Musta aukko (Kaikki lähelle tulevat vastustajat jäävät mustaan aukkoon jumiksi hetkeksi) === Uudet block- tyylit === Pelin uusia block tyylejä: * Teleport (Teleporttaa) * Inactive (Menee läpi) * Impervous (Tuhoutumaton) * Change (Muuttuu) Luokka:Selainpelit
Peter Gabrian

Peter Gabrian (oik. Peter Karl Gabrian, 1. toukokuuta 1922 Offenbach, Saksa – 24. joulukuuta 2015) oli saksalainen taidemaalari. Gabrian harjoittaa etenkin maisema- ja muotokuvamaalausta. ==Elämä== Suomen jatkosodan (talvi 1941–1942) jälkeen Gabrian palasi vakavasti haavoittuneena Lapista Saksaan ja alkoi opiskella Bonnin mainoskoulussa, mistä hän sai perustat omalle taiteilijanuralleen. Seuraavat kaksikymmentä vuotta hän vietti suureksi osaksi omassa ateljeessaan Bonnin Holzlar-kaupunginosassa. Vuonna 1960 Gabrian liittyi Saksan kuvataiteilijoiden seuraan (BBK), jonka puitteissa hän järjesti delegaationjohtajana vuosina 1980–1984 taiteilijoille tarkoitettuja kohtaamisseminaareja Kuopiossa. Vuoteen 1993 asti Gabrian tuki edelleen kansainvälisiä seminaareja järjestäen suomalais-saksalaista kulttuurivaihtoa. Gabrian on neljän lapsen isä. Gabriania on kutsuttu keskiyönauringon maalariksi hänen Lapin intohimonsa ja runsaiden Lappia kuvaavien maisemakuviensa takia. Vuonna 1993 Gabrian palkittiin Suomen Valkoisen Ruusun ritarikunnan suurristillä. 1990-luvulla hänen haaveensa asumisesta Lapissa toteutui monena kesänä Livojärven rannalla. Myöhemmin Gabrian harjoitti akvarellimaalaustakin ja loi teoksia, jotka kuvasivat muun muassa Eifel- vuoristoa, Gabrianin kotiseutua. ==Näyttelyitä== Peter Gabrianin teoksia on asetettu näytteille lukuisia kertoja varsinkin Saksassa, Suomessa ja Puolassa. * 1978 Helsinki, "Kuvia Lapista – Lappland in Bildern" * 1985 Castrop-Rauxel, Rathaus-Galerie "Lappland" * 1986 Varkaus, "4 Künstler aus Bonn" * 1990 Alvar Aalto-Kirjasto, Rovaniemi * 1991 Siegburgin kuntatalo, "Jenseits des Polarkreises" * 1991 Kulttuurikeskus 'Ehemalige Synagoge Ahrweiler' "Lappland" * 1993 Spittelkolonnaden, Berlin, "Mitternachtssonne" * 2002 Höllturm-Galerie, Radolfzell, "Ein Maler sieht Lappland" * 2003 Bad Neuenahr-Ahrweiler, "Kontraste: Eifelgold – Lappland" * 2004 Verbandsgemeinde Brohltahl, "Eifelgold – Aquarelle" ==Teoksia== Peter Gabrianin teoksia on esillä monissa paikoissa Euroopassa, esimerkiksi Saksan liittopäivien taidekokoelmassa, Kuopion taidemuseossa sekä Gdańskin taidemuseossa. * Dunkle Wolke, Öl, 100 × 120 cm * Waldrand im Winter, Öl, 100 × 120 cm * Mitternachtssonne, Öl, 80 × 100 cm * Selbstporträt, 1982, Öl, 80 × 60 cm * Kuusamo, Waldlandschaft, Öl, 80 × 100 cm * Stromschnelle, Öl, 80 × 100 cm * Mondnacht - Stille, Öl, 80 × 100 cm * Am Kemijoki, Rohrfeder, 29 × 40 cm * Eifelgold, Aquarell, 32 × 42 cm ==Kuvastot== * "Peter K. Gabrian – 1922 bis 1992", Sankt Augustin, 1992 * "80 Jahre – und kein bisschen leise", Radolfzell, 2002 * "Kontraste: Lappland – Eifelgold", Bad Neuenahr-Ahrweiler, 2004 ==Lähteet== ==Aiheesta muualla== *Peter Gabrianin virallinen kotisivu Luokka:Saksalaiset taidemaalarit Luokka:Vuonna 1922 syntyneet Luokka:Vuonna 2015 kuolleet
Franz-Peter Hofmeister

Franz-Peter Hofmeister (s. 5. elokuuta 1951 Kerpen, Nordrhein-Westfalen, Länsi-Saksa) on länsisaksalainen yleisurheilija ja pikajuoksijahttp://www.sports-reference.com/olympics/athletes/ho/franz-peter- hofmeister-1.html . Hofmeister voitti 400 metrin juoksun Euroopan-mestaruuden Prahan EM-kisoissa 1978 ajalla 45,73 shttp://www.gbrathletics.com/ic/ec.htm European Championships. Lisäksi hän saavutti EM-hopeaa 200 metrillä vuonna 1971 ja olympiapronssia 4 × 400 metrin viestijuoksussa vuonna 1976. == Lähteet == Luokka:Saksalaiset pikajuoksijat Luokka:Saksalaiset olympiamitalistit Luokka:Vuonna 1951 syntyneet Luokka:Elävät henkilöt
Viron sosiaalidemokraattinen työväenpuolue

Viron sosiaalidemokraattinen työväenpuolue voi tarkoittaa seuraavia virolaisia puolueita: *Viron sosiaalidemokraattinen työväenpuolue (Eesti Sotsiaaldemokraatlik Tööliste Partei), vuosina 1917–1925 toiminut puolue, jonka seuraaja oli Viron sosialistinen työväenpuolue *Viron sosiaalidemokraattinen työväenpuolue (Eesti Sotsiaaldemokraatlik Tööpartei), myöhemmän Viron vasemmistopuolueen nimi vuosina 1997–2004
Eckernförde

Eckernförde () on noin 22 000 asukkaan varuskuntakaupunki Itämeren rannalla Pohjois-Saksassa. Kaupunki sijaitsee Rendsburg-Eckernförden piirikunnassa Schleswig-Holsteinin osavaltiossa. Kaupungin pinta-ala on 21,29 neliökilometriä ja asukastiheys 1 023 henkilöä neliökilometrillä. == Historiaa == Eckernfördestä on ensimmäinen maininta vuodelta 1197. Keskiajalla kaupunki kehittyi sijaintinsa ansiosta kauppa- ja kalastuspaikkana. Myöhemmin laivanvarustuksesta ja kalastuksesta tuli tärkeitä elinkeinoja. Sotalaivastotoiminta alkoi Eckernfördessä 1900-luvun alussa ja jatkuu edelleen: Eckernfördessä on Saksan laivaston tukikohta, ja sinne on sijoitettu laivaston sukellusveneet ja sukellusvenekoulutus. == Matkailu == Eckernförde on kuulu nelikilometrisestä hiekkarannasta Eckernfördenlahden rannalla, aivan kaupungin keskustassa. Kaupunki on ollut rantalomakohde 1800-luvun alkupuolelta lähtien. Kaupungista kaakkoon sijaitseva Gettorf tunnetaan laajasta eläintarhastaan, jonka tropiikkitalossa on eksoottisia kasveja ja lintujaAri Taipale: Saksan matkaopas, s. 38. Kustannusosakeyhtiö Tammi, 1995. ISBN 951-31-0534-2.. == Liikenne == Valtatiet B76 ja B203 kulkevat Eckernförden kautta. Deutsche Bahnin rautatie Kielistä Flensburgiin kulkee Eckernförden kautta: kaupungista on yhteys Kieliin puolen tunnin välein ja Flensburgiin tunnin välein. == Ystävyyskaupungit == * Brzeg, Puola * Bützow, Saksa * Hässleholm, Ruotsi * Macclesfield, Iso-Britannia * Nakskov, Tanska * Tanga, Tansania == Lähteet == == Aiheesta muualla == Luokka:Saksan kaupungit Luokka:Schleswig-Holsteinin kunnat
Nizzan malli

Nizzan malli () on 2000-luvulla kehitetty teoria, jonka mukaan ulkoplaneetat ovat siirtyneet aurinkokunnan syntyvaiheessa ulommaksi. Teorian mukaan jättiläisplaneetat syntyivät melko lähellä toisiaan ja suhteellisen lähellä Aurinkoa. Ulospäin siirtyminen olisi johtunut ulompana olevan planetesimaalikiekon vetovoimasta. Myös kappalten keskinäiset rataresonanssit olisivat vaikuttaneet siirtymisin. Teorialla selitetään muun muassa kaukana Auringosta olevat planeetat Uranus ja Neptunus, Oortin pilvi ja Kuiperin vyöhyke. Nizzan mallia on täydennetty monilla lisäteorioilla. Näitä ovat mm. Grand Tack, Nizzan malli 2, hyppäävä Jupiter ja viides jättiläisplaneetta. Grand Tack väittää Jupiterin harventaneen vaelluksillaan asteroidivyöhykettä. == Grand Tack == Nizzan mallia täydentävä ”Grand Tack”-ajatus kuvaa Aurinkokunnan synnyn viittä ensimmäistä miljoonaa vuotta, aikaa ennen Nizzan mallin mukaista kehitystä. "Grand Tack" olettaa lisäksi ulkoplaneettojen siirtyneen ensin sisään, sitten vaihtaneen kulkusuuntaansa ulospäin taivaanmekaniikan lakien mukaisesti. Tällä teorialla selitetään joitain sisäplaneettojen piirteitä. Grand Tackissa Jupiter vaeltaa suunnilleen Marsin radan lähelleTähdet ja Avaruus 2018, Numero 8, Artikkeli "Aurinkokunnan nuoruus oli villi" s 24-29, s 28 . Se harventaa asteroidivyöhykettä ja sisempää planetesimaalikiekkoa. Vetisiä asteroideja sataa Maahan. Jupiterin ja Saturnuksen 3:2 resonanssi kääntää planeettojen kulkusuunnan ulospäin. Ulospäin kulkevat planeetat vetävät kivisiä kappaleita asteroidivyöhykkeen sisäosiinT+A 8/2015, s 27. Niinpä pieni Mars saa selityksensä, niin kuin harva asteroidivyöhykekin. Teorian esitteli ensi kertaa Levisonin ja Morbidellin tutkimusryhmä vuonna 2004National Geographic Suomi 7/2013, 25.7.2013, Artikkeli s 28-45 "Villin nuoruuden seuraukset", s 39-40. == Nizzan malli 2== Teoria Nizzan malli 2 alkaa alkuperäistä Nizzan mallia edeltävästä tilanteesta. Siinä neljä suurta jättiläisplaneettaa kiertävät alussa rataresonanssein toisiinsa sidonttuna. Vuorovaikutukset planetesimaalien kanssa ajavat jättiläisplaneettoja kohti Aurinkoa. Ne muuttavat sisimmän jättiläisplaneetan radan soikeaksi. == Hyppäävä Jupiter == Hyppäävä Jupiter- mallissa jokin Neptunuksen kokoinen planeetta ohittaa läheltä Jupiterin ja Saturnuksen muuttaen näiden ratoja. Ohittava planeetta voi olla joko Uranus, Neptunus tai jokin kadonnut planeetta. Näin Jupiter siirtyi nopeasti Marsin radan läheltä asteroidivyöhykkeelleNesvorn, David Young Solar System’s Fifth Giant Planet?. Teoria alussa olleesta viidestä jättiläisplaneetasta selittää paremmin jättiläisplaneettojen nykyisen määrän ja radat. == Viides jättiläisplaneetta == Eräs teoria väittää, että Aurinkokunnassa olisi ollut viides jättiläisplaneetta Saturnuksen ja Uranuksen alkuperäisten ratojen välissä. Saturnuksn ja Jupiterin vetovoimavuorovaikutukset olisivat ajaneet tämän pois Aurinkokunnasta. == Lähteet == Luokka:Aurinkokunnan synty
Planeettakunta

Planeettakunta on joukko tähden ympärillä kiertäviä planeettoja. == Planeettakuntien syntyteoriat == Planeettakuntien synnystä on esitetty kaksi vastakkaista teoriaa: *Kasautumisteorian mukaan planeetat syntyvät kaasusta tiivistyneistä hiukkasista törmäilemällä ensin kiven, sitten asteroidin ja lopulta planeetan kokoisiksi kappaleiksi. Jupiterin tyyppiset jättiläisplaneetat syntyvät siten, että aluksi syntynyt kivinen ja jäinen alkuplaneetta kerää ympärilleen ensin kaasukehän ja lopulta raskaan kaasuvaipan. *Kiekkoepävakaisuusteorian mukaan esiplanetaariseen kiekkoon syntyy kiekon kaasun oman painovoiman ansiosta tiivistymiä pienistä häiriöistä. Tiivistymät kutistuvat planeetoiksi, koska niiden tiheys ylittää kriittisen tiheyden ja massa Jeansin massan. Tämä tuottaa suoraan Jupiterin tyyppisiä jättiläisplaneettoja, joista voi haihtua kaasua pois esimerkiksi Auringon kuumentavan vaikutuksen tai auringosta tulevan hiukkastuulen ansiosta. Nykyään monet tutkijat suosivat kasautumisteoriaa. Ei osata silti sanoa, onko planeettojen muodostuminen esiplanetaarisen kiekon epävakaisuuksista silti mahdollista esimerkiksi tietyn tyyppisissä esiplanetaarisissa kiekoissa. Kasautumisteoriaa suosii eksoplaneettojen syntymekanismiksi esimerkiksi se, että metallipitoisilla tähdillä on havaittu eniten planeettoja ja se, että pulsareilla on planeettoja. Kasautumisteoria vaatii mieluummin suuren määrän raskaita alkuaineita eli metalleja. == Aurinkokunta == Oma planeettakuntamme koostuu Aurinkoa kiertävistä planeetoista. Ne ovat Merkurius, Venus, Maa, Mars, Jupiter, Saturnus, Uranus ja Neptunus. Plutoa pidettiin aiemmin planeettana, nyt kääpiöplaneettana. Pluton kohtalo ei ole ainutlaatuinen, sillä myös ensimmäisenä löydetyt asteroidit Ceres, Pallas, Juno ja Vesta luettiin 1800-luvun alkupuolella pitkään planeettojen joukkoon. Ceres on ainoa asteroidi, joka on luokiteltu kääpiöplaneetaksi, mutta myös Vesta saattaa täyttää määritelmän. Maasta katsoen Merkurius ja Venus ovat sisäplaneettoja, Mars ja siitä kauempana olevat ulkoplaneettoja. Merkurius, Venus , Maa ja Mars ovat pääosin kivestä ja raudasta koostuvia kiviplaneettoja. Jupiter, Saturnus, Uranus ja Neptunus ovat kaasuplaneettoja. Aurinkokunta on laajempi nimitys, johon kuuluu planeettojen lisäksi itse Aurinko ja pienkappaleet, joita ovat pikkuplaneetat (niitä ovat esim. planeettakuntien sisäosien usein kiviset kohteet eli asteroidit, ulkolaitojen jäiset kappaleet, kuten Aurinkokunnan transneptuniset kohteet sekä myös kääpiöplaneetat, joka voivat olla joko suuria asteroideja tai suurimpia jäisistä ulkolaitojen kohteista.), komeetat ja meteoroidit. 1990-luvulta alkaen on löydetty toisia eksoplaneetoista koostuvia planeettakuntia, jotka kiertävät kaukaisia tähtiä. Asteroid IAU: RESOLUTION B5: Definition of a Planet in the Solar System The Planetary Society: Asteroid 1 Ceres Hubble Images of Asteroids Help Astronomers Prepare for Spacecraft Visit James L. Hilton: When did the asteroids become minor planets? Which are the dwarfs in the Solar System? Esitelmä eksoplaneetoista == Lähteet == == Aiheesta muualla == Luokka:Planeettatutkimus
Puʻu ʻŌʻō

Puʻu ʻŌʻō on tulivuori Kīlauean tulivuoren itäisellä rift-vyöhykkeellä () Havaijilla. Puʻu ʻŌʻō on purkautunut jatkuvasti 3. tammikuuta 1983 alkaen. Se on pisimpään yhtäjaksoisesti jatkunut purkaus 500 vuoden aikana. Purkaus alkoi yhdestä aukosta mutta kesäkuuhun jälkeen se alkoi laajentumaan ja käsitti kolmen vuoden kuluttua 44 erillistä laavapurkausta. Vuoteen 2016 loppuun menessä purkaukset olivat peittäneet 144 km² laajan alueen ja laavaa oli purkautunut 4,4 km³. Laava loi Kīlauean kaakkoispuolelle rantaan uutta maata 179 hehtaaria. Purkauksissa on tuhoutunut 215 rakennusta ja ne ovat haudanneet 14,3 kilometriä valtatietä 35 metriä paksun laavakerroksen alle. Tulivuori sijaitsee osittain Hawaii Volcanoesin kansallispuiston alueella. == Lähteet == == Aiheesta muualla == * * * Luokka:Havaijin tulivuoret Luokka:Yhdysvaltain vuoret
Janne Viitala

Janne Viitala on suomalainen salibandyn pelaaja. Hän on Ilveksen salibandyjoukkueen kapteeni. Ilves pelaa miesten I-divisioonassa. Viitala on urallaan pelannut monessa seurassa ennen Ilvestä. Luokka:Suomalaiset salibandyn pelaajat Luokka:Syntymävuosi puuttuu Luokka:Elävät henkilöt
Jonas Holøs

Jonas Holøs (s. 27. elokuuta 1987 Sarpsborg, Norja) on norjalainen uransa lopettanut jääkiekkoilija, pelipaikaltaan hän oli puolustaja. Holøs teki toukokuun lopulla 2017 kaksivuotisen sopimuksen Fribourg-Gotteronin kanssa. ==Lähteet== ==Aiheesta muualla== * Luokka:Norjalaiset jääkiekkoilijat Luokka:Colorado Avalanchen varaamat pelaajat Luokka:Vuonna 1987 syntyneet Luokka:Elävät henkilöt
Saraste

Saraste oli vuonna 2005 perustettu kristillinen, rockmusiikkia soittanut yhtye. Yhtye julkaisi vuonna 2009 ensimmäisen kokopitkän albuminsa, mutta julkaisi sitä ennen jo kaksi EP-levyä: EP 2006 (2006) ja Kolmannen aamun ihme (2007) sekä yhden demon. Vuonna 2009 julkaistu Kolme yötä hautausmaalla ja muita tarinoita oli Suomen virallisella top 40 -listalla ilmestymisviikollaan sijalla 25. Yhtye ilmoitti lopettavansa toimintansa syksyllä 2015. ==Kokoonpano== ;Nykyiset jäsenet *Samuli Luomaranta – laulu *Lauri Halme – kitara *Miika Luomaranta – rummut *Jaakko Luomaranta – basso *Antti Koskenniemi – koskettimet ;Entiset jäsenet *Onni Laiho – rummut == Julkaisut == *Demo (2005) *EP 2006 (2006) *Kolmannen aamun ihme (2007) *Kolme yötä hautausmaalla ja muita tarinoita (2009) *Toisen maailman ruhtinaat (2012) *Elossa (2014) ==Lähteet == Luokka:Suomalaiset rockyhtyeet Luokka:Suomalaiset kristilliset yhtyeet
HMS A.6

HMS A.6 oli Britannian kuninkaallisen laivaston A-luokan sukellusvene. == Valmistus == Alus tilattiin osana vuosien 1903-1904 laivasto-ohjelmaa Vickers, Sons & Maximilta Barrow-in-Furnessista, missä köli laskettiin 1. syyskuuta 1903. Alus laskettiin vesille 3. maaliskuuta 1904 ja valmistui 23. maaliskuuta 1905.Akermann, Paul s. 120 == Palvelus == Alus myytiin romutettavaksi 8. lokakuuta 1920. == Lähteet == * * * === Viitteet === == Aiheesta muualla == *MaritimeQuest - HMS A.6 Luokka:Kuninkaallisen laivaston A-luokan sukellusveneet Luokka:Vickersin valmistamat alukset
Dm1

Dm1 oli sarjamerkintä Valtionrautateiden dieselmoottorivaunulle, joka valmistui Pasilan konepajalta heinäkuussa 1935. Se sai numeron 16 ja jäi sarjan ainoaksi yksilöksi. Se oli Valtionrautateiden ensimmäinen mekaanisella voimansiirrolla varustettu dieselmoottorivaunu; aikaisemmissa dieselmoottorivaunuissa oli käytetty sähköistä voimansiirtoa. Dm1 oli sijoitettuna Tampereelle, Seinäjoelle, Kouvolaan, Joensuuhun, Riihimäelle ja Lappeenrantaan ja liikennöi useilla rataosilla näiltä varikoilta käsin. Dm1 hylättiin vuonna 1955 ja muutettiin virkavaunuksi A26. ==Lähteet== * Dm01
Susan Saint James

Susan Saint James (synt. Susan Jane Miller, s. 14. elokuuta 1946 Los Angeles, Kalifornia) on yhdysvaltalainen näyttelijä. Hän näytteli Kate McArdlea tilannekomediasarjassa Kate & Allie vuosina 1984-1989\. Roolistaan hän oli kahdesti ehdolla Emmy-palkinnon saajaksi. Emmyn Saint James sai vuonna 1969 roolistaan Peggy Maxwellina televisiosarjassa Pelin henki. Hänellä oli naispääosa 1970-luvun televisiosarjassa Poliisipäällikkö McMillan ja vaimo, vastanäyttelijänään Rock Hudson. Saint James on ollut kolme kertaa naimisissa. Hänen nykyinen aviopuolisonsa on NBC Sportsin toimitusjohtaja Dick Ebersol. Saint James sai tähden Hollywood Walk of Famelle vuonna 2008. == Lähteet == Luokka:Yhdysvaltalaiset televisionäyttelijät Luokka:Yhdysvaltalaiset elokuvanäyttelijät Luokka:Primetime Emmy -palkinnon saajat Luokka:Hollywood Walk of Fame Luokka:Vuonna 1946 syntyneet Luokka:Elävät henkilöt
Printtivaara

Printtivaara on vaara Rovaniemellä. Se sijaitsee Pöykkölän takana noin kuuden kilometrin päässä kaupungista. Vaaran takana sijaitsee pieni lampi nimeltä Printtilampi. Printtivaaran läpi kulkee reitti polkupyöräilijöille ja kävelijöille sekä hiihtolatu talvisin. Pöykkölässä sijaitseva Printtivaarantie on nimetty vaaran mukaan. == Lähteet == Luokka:Rovaniemen vaarat
Texasin kuvernööri

Texasin kuvernööri () on Texasin hallituksen päämies. Hän on Texasin asevoimien ylipäällikkö, ja hänellä on valta hyväksyä osavaltion lait tai hylätä ne veto-oikeudellaan. Nykyinen kuvernööri on republikaani Greg Abbott vuodesta 2015 lähtien. Kuvernöörin tulee olla vähintään 30-vuotias ja Texasin asukas vähintään 5 vuotta ennen vaaleja. Kuvernöörin virkakausi on neljä vuotta eikä virkakausien määrää ole rajoitettu. Vuonna 2022 kuvernöörin vuosipalkka on 153 750 dollaria. ==Luettelo Texasin kuvernööreistä== Texasin kuvernöörit # Kuva Kuvernööri Puolue Virka-aika 1\. James Pinckney Henderson Demokraatti 1846-1847 2\. George Tyler Wood Demokraatti 1847-1849 3\. Peter Hansborough Bell Demokraatti 1849-1853 4\. J.W. Henderson Demokraatti 1853-1853 5\. Elisha M. Pease Unionisti 1853-1857 6\. Hardin Richard Runnels Demokraatti 1857-1859 7\. Sam Houston Sitoutumaton 1859-1861 8\. Edward Clark Demokraatti 1861-1861 9\. Francis Lubbock Demokraatti 1861-1863 10\. Pendleton Murrah Demokraatti 1863-1865 vt. 75px Fletcher Stockdale Sotilashenkilö 1865-1865 11\. Andrew Jackson Hamilton Demokraatti 1865-1866 12\. James W. Throckmorton Demokraatti 1866-1867 13\. Elisha M. Pease Republikaani 1867-1869 14\. Edmund J. Davis Republikaani 1870-1874 15\. Richard Coke Demokraatti 1874-1876 16\. Richard B. Hubbard Demokraatti 1876-1879 17\. Oran M. Roberts Demokraatti 1879-1883 18\. John Ireland Demokraatti 1883-1887 19\. Lawrence Sullivan Ross Demokraatti 1887-1891 20\. Jim Hogg Demokraatti 1891-1895 21\. Charles Allen Culberson Demokraatti 1895-1899 22\. Joseph D. Sayers Demokraatti 1899-1903 23\. S.W.T. Lanham Demokraatti 1903-1907 24\. Thomas Mitchell Campbell Demokraatti 1907-1911 25\. Oscar Branch Colquitt Demokraatti 1911-1915 26\. James E. "Pa" Ferguson Demokraatti 1915-1917 27\. William P. Hobby Demokraatti 1917-1921 28\. Pat Morris Neff Demokraatti 1921-1925 29\. Miriam A. "Ma" Ferguson Demokraatti 1925-1927 30\. Dan Moody Demokraatti 1927-1931 31\. Ross S. Sterling Demokraatti 1931-1933 32\. Miriam A. "Ma" Ferguson Demokraatti 1933-1935 33\. James Allred Demokraatti 1935-1939 34\. W. Lee O'Daniel Demokraatti 1939-1941 35\. Coke R. Stevenson Demokraatti 1941-1947 36\. Beauford H. Jester Demokraatti 1947-1949 37\. Allan Shivers Demokraatti 1949-1957 38\. Price Daniel Demokraatti 1957-1963 39\. John Connally Demokraatti 1963-1969 40\. Preston Smith Demokraatti 1969-1973 41\. Dolph Briscoe Demokraatti 1973-1979 42\. Bill Clements Republikaani 1979-1983 43\. Mark White Demokraatti 1983-1987 44\. Bill Clements Republikaani 1987-1991 45\. Ann Richards Demokraatti 1991-1995 46\. George W. Bush Republikaani 1995-2000 47\. Rick Perry Republikaani 2000-2015 48\. Greg Abbott Republikaani 2015- ==Katso myös== *Texasin tasavallan presidentti == Lähteet == *
316 (täsmennyssivu)

316 voi tarkoittaa: * 316, luku * 316, vuosiluku * 316, Van Halenin kappale * Joh. 3:16
Mustalaisleiri muuttaa taivaaseen

Mustalaisleiri muuttaa taivaaseen () on vuonna 1975 ensi-iltansa saanut neuvostoliittolainen draamaelokuva, jonka ohjasi Emil Lotjanu. Elokuvan tarina sijoittuu 1900-luvun alun Bessarabiaan ja kertoo mustalaistyttö Raddan ja hevosvaras Zobarin dramaattisen rakkaustarinan. Tarina perustuu Maksim Gorkin novelliin ”Makar Tšudra” () vuodelta 1892. Elokuva oli vuonna 1976 Neuvostoliiton katsotuin elokuva (64,9 miljoonaa myytyä lippua). Suomessa siitä tuli kaikkien aikojen eniten teatterikatsojia saanut neuvostoelokuva 186 768 katsojallaan. Elokuvan tarinaan ja musiikkiin perustuen on tehty Suomessa myös suosittuja musiikkiteatterinäytelmiä, muun muassa Jyväskylän kaupunginteatterissa (1988), Lappeenrannan kaupunginteatterissa (1997), Porvoon kesäteatterissa ja Lohjan Teatterissa (2013).BBL 28.5.2013 == Roolit == == Lähteet == Luokka:Vuoden 1975 neuvostoliittolaiset elokuvat Luokka:Neuvostoliittolaiset draamaelokuvat Luokka:Elokuvamusikaalit
Pääkallonpaikka

Pääkallonpaikka on suomalaisen kristillisen metalliyhtyeen HB viides pitkäsoitto. Se julkaistiin 4. syyskuuta 2010 Ristirock-tapahtumassa Tampereella.http://hbmusic.net/index.php?page=3 Pääkallonpaikka sijoittui Suomen virallisella listalla viidenneksi ilmestymisviikollaan 36/2010. == Kappaleet == # # # # # # # # # # == Kokoonpano == * Johanna Kultalahti – laulu * Bob – kitara * Sofia Ylinen – kitara * Tuomas Kannisto – basso * Samuel Mäki-Kerttula – rummut * Antti Niskala – kosketinsoitin === Vierailevat muusikot === * Jussi Junttila – saksofoni * Kaarle Mannila – kuorolaulu, sovitukset * Tuomas Vuolteenaho – rummut * Johanna Almark – kuorolaulu * Tero Julkunen – kuorolaulu * Samuel Savola – puhe (kappale 10) * Janne Heiskanen – puhe (kappale 6) * Juhana Ritakorpi, Pauline Fleming, Audur Hafsteinsdottir, Anni-Kaisa Karola, Eveliina Paavola, Paula Tuukkanen, Katariina Ruokonen, Lasse-Matti Laakso, Lassi Viljanen, Ari-Heikki Mansala – jouset === Tuotanto === * Antti Niskala – tuottaja, äänittäjä * Jetro Vainio – äänittäjä, miksaaja * Svante Forsbäck – masteroija * Markus Hallinen – valokuvat == Arvostelut == * Desibeli.net: Desibeli.net * Imperiumi: 8-/10 * Lupaus.net: Lupaus.net == Lähteet == == Aiheesta muualla == * * Luokka:Vuoden 2010 albumit Luokka:Suomalaiset metallialbumit
Perkeleitä

Perkeleitä on suomalaisen kristillisen metalliyhtyeen HB:n vuonna 2009 julkaisema single albumilta Pääkallonpaikka. Se julkaistiin 13. marraskuuta 2009 Maata Näkyvissä-tapahtumassa Turussa.http://hbmusic.net/index.php?page=3 == Kappaleet == # Perkeleitä # Pelastaja == Lähteet == Luokka:Suomalaiset heavy metal -kappaleet Luokka:Vuoden 2009 kappaleet
Vishwanath Pratap Singh

Vishwanath Pratap Singh (, 25. kesäkuuta 1931 – 27. marraskuuta 2008) oli Intian kahdeksas pääministeri. Singh toimi virassa 2. joulukuuta 1989 – 10. marraskuuta 1990. Prime Ministers of India. Indian PM's official website. Singh toimi myös maansa talous- ja puolustusministerinä. == Lähteet == Luokka:Intian pääministerit Luokka:Vuonna 1931 syntyneet Luokka:Vuonna 2008 kuolleet
Ristirock

Ristirock on vuosittain Tampereella järjestettävä kristillinen tapahtuma. Yksipäiväinen tapahtuma on järjestetty ainakin Tampere Areenalla ja Tullikamarin Pakkahuoneella . Tapahtumaa on järjestetty vuodesta 1983. Tapahtumaan kuuluu myös messu, joka on monesti järjestetty Kalevan kirkossa. Vuonna 2015 messu järjestettiin Tullikamarin Pakkahuoneella. Tapahtuman järjestäjä on Tampereen evankelisluterilaiset seurakunnat. Tapahtuman tuotolla on tuettu muun muassa Kirkon ulkomaanapua, lähetysjärjestöjä ja nuorten mielenterveystyötä. == Esiintyjät vuosittain == ===2006=== * Bass'n Helen, Realismi, Antti Honkkila, The Rain ===2007=== * Realismi, Laura Joensuu, Luotettava todustus, Tommi Kalenius Band, HB ===2008=== *Deuteronimium, The Rain, Scandinavian Metal Praise, Bass'n Helen, Kristian Meurman, Päivi Niemi, Peter Joukainen, G-Powered, MGtH, VIP, Tera ===2009=== ===2010=== * Connection Posse, DonkeyRide, G-Powered, HB, Juha Tapio band, Kaemo, Realismi, Tera ===2011=== * Katajainen kansa, Sotahuuto, Tommi Kalenius, Tera, GodFM, KLS, Idän ihmeet, HB ===2012=== * Juha Tapio, Tera, Miriam, RudiRok ===2013=== * Serafiel, Pastorit, Like Torches, The Rain, Saraste, Ida Elina, Great Wide North, Olli Helenius Band, Tera ===2014=== * HB, Idän Ihmeet, Ida Elina, Kontrol ja Immanuel 2019 * Gospel Power, The Rain, Jukka Leppilampi == Lähteet == == Aiheesta muualla == * Tapahtuman kotisivut Luokka:Tampereen tapahtumat Luokka:Hengellisen musiikin tapahtumat Suomessa Luokka:Suomen evankelis- luterilaisen kirkon diakonia
Audrey Meadows

Audrey Meadows (synt. Audrey Cotter 8. helmikuuta 1922 Wuchang, Kiina - 3\. helmikuuta 1996 Los Angeles, Kalifornia, Yhdysvallat) oli yhdysvaltalainen näyttelijä. Hän näytteli muun muassa Alice Kramdenia televisiosarjassa The Honeymooners, mistä roolista hän sai Emmy-palkinnon vuonna 1954. Meadowsin syntymäpaikasta ei ole täyttä selvyyttä: joidenkin lähteiden mukaan hän syntyi Kiinassa, ja toisten lähteiden mukaan New Yorkissa Yhdysvalloissa.Martin Weil (1996): COMIC ACTRESS AUDREY MEADOWS DIES. The Washington Post Audrey Meadowsin sisar oli näyttelijä Jayne Meadows. Meadows kuoli keuhkosyöpään vuonna 1996. Hänellä on tähti Hollywood Walk of Famella. == Lähteet == Luokka:Yhdysvaltalaiset televisionäyttelijät Luokka:Yhdysvaltalaiset elokuvanäyttelijät Luokka:Hollywood Walk of Fame Luokka:Primetime Emmy -palkinnon saajat Luokka:Vuonna 1922 syntyneet Luokka:Vuonna 1996 kuolleet
Tom Gladdis

Tomb Gladdis (s. 24. helmikuuta 1991 Isle of Wight) on brittiläinen Formula 2 -sarjassa ajava moottoriurheilija. Hän aloitti uransa vuonna 2007 Formula BMW -sarjassa ja siirtyi 2008 Star Mazda Championshipiin. Kaudeksi 2009 Gladdis siirtyi Formula 2 -sarjaan. Luokka:Brittiläiset autourheilijat Luokka:Vuonna 1991 syntyneet Luokka:Elävät henkilöt
TBD

TBD voi tarkoittaa: * Akronyymi sanoista ”To Be Determined” (päätetään myöhemmin), ”To Be Decided” (päätetään myöhemmin), ”To Be Discussed” (keskusteluun myöhemmin), ”To Be Defined” (määritellään myöhemmin) tai ”To Be Done” (tehtäväksi) * TBD Records, levy-yhtiö * TBD Devastator, torpedopommittaja
Tu disais quoi?

Tu disais quoi? on M Group-yhtyeen toinen studioalbumi ja se julkaistiin vuonna 1997. == Kappaleet == # # # (feat. Aketo, Cap'taine Kasfra, Philo & Sheol) # # (feat. Little J) # (feat. Abuz, Badem, Doudou Masta, Fresh Ali, La Main Gauche & Little J) # last.fm Viitattu 10.10.2010 ==Lähteet== Luokka:Vuoden 1997 albumit Luokka:Ranskalaiset hip hop -albumit
Agalaktia

Agalaktia tarkoittaa maidon erittämättömyyttä tai viallista eritystä synnytyksen jälkeen. Sairaus esiintyy usein Sheehanin syndrooman yhteydessä. Agalaktian oletetaan johtuvan geneettisistä syistä eikä parannuskeinoa tunneta. Sairautta esiintyy myös muillakin nisäkkäillä kuin ihmisillä, esimerkiksi sioilla. Sioilla agalaktialle altistavia tekijöitä ovat mm. vanhuus, vesipula ja ylipaino. == Lähteet == Luokka:Erityselimistön sairaudet Luokka:Imetys
Canon EOS-1Ds

Canon EOS-1Ds on japanilaisyhtiö Canonin valmistama digitaalinen järjestelmäkamera, joka julkistettiin 24. syyskuuta 2002. Se on Canonin ensimmäinen täysikennoinen digitaalinen järjestelmäkamera. Kamera on yhteensopiva EF-objektiivien kanssa ja sen kennon tarkkuus on 11 megapikseliä. Kameralla pystyy kuvaamaan kolme kuvaa sekunnissa ja siinä on kahden tuuman näyttö. Kameramallin seuraaja on Canon EOS-1Ds Mark II. == Lähteet == == Aiheesta muualla == *Canon EOS-1Ds Canonin sivuilla Luokka:Digitaaliset kamerat EOS-1Ds
Canon EOS-1Ds Mark II

Canon EOS-1Ds Mark II on japanilaisyhtiö Canonin valmistama digitaalinen järjestelmäkamera. Kamera on Canon EOS-1Ds -mallin seuraaja. Kamerassa on 36 x 24 neliömillimetrin suuruinen, täyden ruutukoon CMOS-kenno, joka antaa kameralle 16,7 megapikselin tarkkuuden. Kahden tuuman näytöllä varustetulla kameralla kuvata noin neljä kuvaa sekunnissa. Kamera on yhteensopiva EF- objektiivien kanssa. Kameramallin seuraaja oli marraskuussa 2007 markkinoille tuotu Canon EOS-1Ds Mark III. == Lähteet== == Aiheesta muualla == * Canon.fi. Canon EOS-1Ds Mark II Luokka: Digitaaliset kamerat Eos1ds Mark 2 sv:Canon EOS-1Ds#EOS-1Ds Mark II
NIC-maa

NIC-maa eli nopeasti teollistunut maa on sosiologien ja yhteiskunta- ja politiikantutkijoiden käyttämä käsite eri maista ympäri maailman. Yhteistä näille maille on se, että ne eivät ole saavuttaneet vielä kehittyneen maan statusta, mutta nopean taloudellisen ja yhteiskunnallisen kehityksensä ansiosta ne myös eroavat huomattavasti suurimmasta osasta kehitysmaista. NIC on lyhenne sanoista Newly industrialized country. Ne ovat usein siirtyneet maatalouspainoitteisesta taloudesta teollisuus-, rakennus- ja kaivospainoitteiseen talouteen. Käsitettä käytettiin ensimmäistä kertaa 1970-luvulla kuvaamaan Aasian tiikereiksi kutsuttujen Etelä-Korean, Hongkongin, Singaporen ja Taiwanin nopeaa kehitystä kehitysmaista kehittyneiksi maiksi. Nykyään NIC-maiksi lasketaan yleensä Brasilia, Etelä- Afrikka, Filippiinit, Intia, Kiina, Malesia, Meksiko, Thaimaa ja Turkki. Mukaan voidaan laskea myös Venäjä ja Argentiina. == Lähteet == Luokka:Brasilian talous Luokka:Etelä-Afrikan talous Luokka:Filippiinien talous Luokka:Intian talous Luokka:Kiinan talous Luokka:Malesian talous Luokka:Meksikon talous Luokka:Thaimaan talous Luokka:Turkin talous
Prince Rupertin lentoasema

Prince Rupertin lentoasema (, ) on Digbysaarella, Prince Rupertin kaupungin lähistöllä, Brittiläisessä Kolumbiassa sijaitseva lentoasema. Digbysaarelta on säännöllinen lauttayhteys Prince Rupertin keskustaan. Vuonna 2009 Prince Rupertin lentoasemalle suoritettiin 5 214 laskeutumista ja nousua. 58 076 matkustajaa kulki lentoaseman kautta. == Historia == Ennen lentoaseman rakentamista Catalina-lentoveneet laskeutuivat Seal Coven lentosatamaan. Lentosatamasta oli säännöllisiä vuoroja Sandspitin lentoasemalle, josta matkustajat pääsivät jatkamaan Vancouveriin ja edelleen muualle Kanadaan. Seal Coven lentosatama on edelleen käytössä, ja sieltä operoivat nykyisin North Pacific Seaplanes, Inland Air ja Vancouver Island Helicopters. Vuosien 1951–1955 välillä liikenneministeriön tutkimuksissa Prince Rupertin alueella havaittiin, ettei mannermaalle olisi mahdollista rakentaa lentoasemaa maaston korkeuserojen johdosta. Lentoasema päätettiin rakentaa Digbysaarelle, josta olisi lauttayhteys kaupunkiin. Alue oli kuitenkin lähes suomaista keidasrämeä, josta kuljetettiin turvetta pois 3–3,5 metrin syvyydeltä. Noin 700 kuutiometriä kivimurskaa tuotiin alueelle, joka muodosti lentoaseman perustukset. Lentoasemaa rakennettiin vuosien 1957–1959 aikana, ja vuonna 1961 Transport Canada avasi lentoaseman virallisesti matkustajaliikenteelle. Seuraavana vuonna valmistuivat terminaalirakennus, ILS-järjestelmä ja henkilökunnan asuinrakennukset. == Lentoyhtiöt ja kohteet == Lentoyhtiö Kohteet Air Canada Jazz Vancouver Hawkair Vancouver == Lähteet == Luokka:Brittiläisen Kolumbian lentoasemat
Cottesmore

Cottesmore tarkoittaa muun muassa seuraavia: *Cottesmore (Rutland), kylä Englannissa *Cottesmore (West Sussex), paikkakunta Englannissa *RAF Cottesmore, Britannian ilmavoimien tukikohta ;Britannian kuninkaallinen laivasto * HMS Cottesmore (1917), Hunt-luokan miinanraivaaja * HMS Cottesmore (L78), Hunt-luokan hävittäjä * HMS Cottesmore (M32), Hunt-luokan miinantorjunta-alus
Fonio

Fonio (Digitaria exilis ja Digitaria iburua) on heinäkasvi, jonka siemeniä käytetään viljana. Sitä kutsutaan joskus hirssiksi, vaikka se muistuttaa enemmän durraa.Hirssi Afrikkanet == Ulkonäkö ja koko == Foniakasvi kasvaa noin 50 cm korkeaksi. Se kukkii jo 6–8 viikkoa kylvämisestä. == Levinneisyys == Foniota viljellään Afrikan savannialueilla, Kap Verdeltä Tšad-järvelle, etenkin Malissa, Burkina Fasossa, Guineassa ja Nigeriassa.Fonio (Acha) Lost Crops of Africa: Volume I: Grains (1996) National Academic Press Se on levinnyt orjien mukana myös Keski-Amerikkaan, Dominikaaniseen tasavaltaan.Digitaria exilis as a Crop in the Dominican Republic Foniota suositaan alueilla, joilla maa pysyy viljelykelpoisena vain lyhyen aikaa, sillä se kypsyy sadonkorjuuvaiheeseen 2–3 kuukautta kuukautta kylvämisestä. Siksi se ehtii tuottaa satoa ennen kuivan kauden alkamista puoliaavikollakin. == Käyttö == Foniosta tehdään puuroja, couscousia, leipää ja olutta. Maku muistuttaa riisiä. == Lähteet == == Aiheesta muualla == *ITIS: Digitaria exilis Luokka:Heinäkasvit Luokka:Viljat
Camulos

Camulos tai Camulus oli Galliassa ja Britanniassa palvottu kelttien sodanjumala.James, Simon: Keltit, s. 89. Otava, 2005. ISBN 951-1-19271-X. Camulodunon eli roomalaisittain Camulodunum (nykyinen Colchesterin kaupunki) sai nimensä Camuloksen mukaan. Roomalaiset samaistivat kelttijumalan omaan Mars-jumalaansa. == Lähteet == Luokka:Kelttiläiset jumalat Luokka:Sodan jumalat
Ip Man (elokuva)

Ip Man () on vuonna 2008 valmistunut elokuva, joka perustuu löyhästi Wing Chunin suurmestarin Ip Manin elämään. Yksi hänen oppilaistaan oli Bruce Lee. Elokuva keskittyy Ipin elämään Foshanin kaupungissa Toisen Kiinan–Japanin sodan aikana. Elokuvan ohjasi Wilson Yip ja pääosaa näyttelee Donnie Yen. Taistelukohtausten koreografiasta vastasi Sammo Hung. Elokuvalle on tehty jatko-osa nimellä Ip Man 2. IP-man 3 elokuva julkistettiin Kiinassa loppuvuodesta 2015. ==Rooleissa== ==Tuotanto== Elokuva sai alkunsa vuonna 1998, kun Jefrey Lau ja Corey Yuen keskustelivat ideasta tehdä elokuva Bruce Leen opettajasta. Suunnitellun elokuvan tuottamisesta vastannut studio kuitenkin lopetti toimintansa eivätkä suunnitelmat edenneet pidemmälle. Tuottaja Raymond Wong päätti toteuttaa oman version elokuvasta ja lähetti ryhmän Foshaniin tutkimaan Ipin elämän vaiheita. Elokuva kuvattiin Shanghaissa ja se sai ensi-iltansa Pekingissä 10. joulukuuta 2008. Elokuva tuotti yli 21 miljoonaa dollaria huolimatta siitä, ettei se päässyt levitykseen Pohjois- Amerikassa eikä suuressa osassa Eurooppaa. ==Lähteet== Luokka:Vuoden 2008 elokuvat Luokka:Hongkongilaiset elokuvat Luokka:Elämäkertaelokuvat Luokka:Kungfuelokuvat Luokka:Wilson Yipin ohjaamat elokuvat
Static Impulse

Static Impulse on Dream Theaterin laulajana tunnetun James LaBrien toinen sooloalbumi, joka julkaistiin 27. syyskuuta 2010 Euroopassa ja 28. syyskuuta Yhdysvalloissa. Albumin julkaisun myötä suunniteltu kuukauden mittainen kiertue Pohjois-Amerikassa jouduttiin peruuttamaan ongelmien vuoksi. == Kappaleet == # # # # # # # # # # # # === Rajoitettu digipak-painos === # * # == Kokoonpano == * James LaBrie – laulu * Matt Guillory – kosketinsoittimet, taustalaulu * Marco Sfogli – kitara * Ray Riendeau – basso * Peter Wildoer – rummut, murinalaulu == Arvostelut == * About.com: About.com: Album review * Danger Dog: Danger Dog review * Imperiumi: 6½/10Labrie, James Static Impulse Viitattu 6.12.2022. * The Metal Forge: 8.5/10The Metal Forge: Album review * Metal Storm: 8.8/10Metal Storm review == Lähteet == * * === Viitteet === == Aiheesta muualla == *James LaBrien viralliset sivut * Luokka:Vuoden 2010 albumit Luokka:James LaBrien albumit
Oikeus koulutukseen

Oikeus koulutukseen on yksi ihmisoikeuksista. Oikeus koulutukseen tarkoittaa kaikille lapsille vapaata pääsyä pakolliseen perusopetukseen, velvollisuutta tarjota pääsyä toisen asteen koulutukseen ja tasavertaista pääsyä jatkokoulutukseen. Lisäksi henkilöille, joilla ei ole ollut mahdollisuutta osallistua perusopetukseen, on tarjottava mahdollisuutta koulutukseen. Oikeus koulutukseen sisältää myös velvollisuuden torjua syrjintä koulutuksen kaikilla tasoilla ja jatkuvasti parantaa koulutuksen laatua. Oikeus koulutukseen perustuu Ihmisoikeuksien yleismaailmallinen julistuksen 26 artiklaan. *
Derek Stepan

Derek Stepan (s. 18. kesäkuuta 1990 Hastings, Minnesota, Yhdysvallat) on uransa päättänyt yhdysvaltalainen jääkiekkoilija, pelipaikaltaan keskushyökkääjä. New York Rangers varasi Stepanin 51. pelaajana vuoden 2008 NHL:n varaustilaisuudessa. Hän teki ensimmäisessä NHL-ottelussaan kolme maalia eli hattutempun. Hän edusti NHL:n työsulun ajan SM-liigassa pelaavaa Kuopion KalPaa. Stepan voitti nuorten MM-kultaa vuonna 2010. ==Ura== ===Seuraura=== Stepan kävi high schoolia Shattuck-Saint Mary'sissa, jonka jääkiekkojoukkueessa hän pelasi vuosina 2006–2008. Stepan oli ensimmäisellä kaudellaan 38 osumallaan joukkueen paras maalintekijä ja toisella kaudella paras pistemies tehoilla 44+67=111. New York Rangers varasi hänet toisella kierroksella 51. pelaajana NHL:n varaustilaisuudessa 2010. Vuodet 2008–2010 hän kävi Wisconsinin yliopistoa. Hän oli viimeisellä juniorikaudellaan 2009–2010 joukkueen paras pistemies tehoilla 12+42=54. Koko NCAA:n pistepörssissä hän sijoittui toiseksi Mainen yliopiston Gustav Nyquistin jälkeen. Heinäkuussa 2010 Stepan teki Rangersin kanssa kolmivuotisen tulokassopimuksen ja osallistui Rangersin nuorten lupauksien leirille.http://rangers.nhl.com/club/news.htm?id=533346#&navid;=NYR-search Hyvin menneen syksyn harjoituskauden jälkeen Stepan sai paikan NHL- joukkueessa. Hän teki NHL-debyyttinsä kauden avausottelussa 9. lokakuuta 2010 Buffalo Sabresia vastaan ja teki ottelussa kypärätempun Ryan Millerin taakse 6–3-voitossa. Stepanista tuli Rangersin seurahistorian ensimmäinen avausottelussaan hattutempun tehnyt pelaaja. Hän on vasta neljäs pelaaja NHL:n historiassa joka on tehnyt hattutempun debyyttissään, muut ovat Montreal Canadiensin Alex Smart (14. tammikuuta 1943), Quebec Nordiquesin Réal Cloutier (10. lokakuuta 1979) ja Dallas Starsin Fabian Brunnström (15. lokakuuta 2008). Stepan valittiin tammikuussa 2011 NHL:n tähdistöotteluun. Hän pelasi kaudella kaikissa Rangersin otteluissa runkosarjassa ja pudotuspeleissä tehoilla 21+24=45. Joulukuussa 2020 Arizona Coyotes kauppasi Stepanin Ottawa Senatorsiin vaihdossa toisen kierroksen varausvuoroon vuoden 2021 varaustilaisuudessa. https://www.tsn.ca/ottawa-senators-acquire-derek-stepan- from-arizona-coyotes-in-exchange-for-second-round-pick-1.1569223 Heinäkuussa 2021 Stepan teki vapaana agenttina Carolina Hurricanesin kanssa yksivuotisen ja 1,35 miljoonan dollarin arvoisen sopimuksen. https://www.nhl.com/news/hurricanes-derek-stepan-one-year- contract/c-325888924?tid=281072352 ==Lähteet== * ===Viitteet=== Luokka:Yhdysvaltalaiset jääkiekkoilijat Luokka:New York Rangersin varaamat pelaajat Luokka:Vuonna 1990 syntyneet Luokka:Elävät henkilöt